ముక్తార్ అనీస్

ముఖ్తార్ అనిస్ (8 జూన్ 1943 – 30 మార్చి 2021) భారతదేశానికి చెందిన రాజకీయ నాయకుడు. ఆయన మూడుసార్లు ఎమ్మెల్యేగా ఎన్నికై మంత్రిగా పని చేసి 1996లో జరిగిన లోక్‌సభ ఎన్నికలలో సీతాపూర్ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం
ముక్తార్ అనీస్ జనతా పార్టీ ద్వారా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేసి 1977, 1980 & 1989 ఉత్తర ప్రదేశ్ శాసనసభ ఎన్నికలలో బెహతా నియోజకవర్గం నుండి ఎమ్మెల్యేగా ఎన్నికై 
1977 నుండి 78 వరకు పశుసంవర్ధక శాఖకు డిప్యూటీ మంత్రిగా, 1978 నుండి 80 వరకు హోం గార్డ్ & సివిల్ డిఫెన్స్ రాష్ట్ర మంత్రిగా 1989లో ఆరోగ్యం & కుటుంబ నియంత్రణ &  ఆరోగ్య విద్య శాఖ మంత్రిగా పని చేశాడు. 

ముక్తార్ అనీస్ 1996లో జరిగిన లోక్‌సభ ఎన్నికలలో సీతాపూర్ నియోజకవర్గం ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి జనార్దన్ ప్రసాద్ మిశ్రాపై 10046 ఓట్ల మెజారిటీతో గెలిచి తొలిసారి లో‍క్‍సభ సభ్యుడిగా ఎన్నికయ్యాడు. ఆయన 1998 లోక్‌సభ ఎన్నికలలో ఎస్‌పీ అభ్యర్థిగా పోటీ చేసి 168055 ఓట్లతో మూడోస్థానంలో నిలిచాడు.
మరణం
ముక్తార్ అనీస్ నాడీ సంబంధిత రుగ్మతతో బాధపడుతూ ఆరోగ్యం క్షీణించడంతో లక్నోలోని ఓ ప్రైవేట్ ఆసుపత్రిలో చికిత్స పొందుతూ 2021 మార్చి 30 మరణించాడు. 
మూలాలు 	   

వర్గం:1943 జననాలు
వర్గం:11వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు